கேள்வி: விஜய் ஆதிராஜ் - தொழில் வாழ்க்கை பற்றி விளக்கவும்.
பதில்: விஜய் ஆதிராஜ் பொண்ணு வீட்டுக்காரன், ரோஜாக்கூட்டம் உள்ளிட்ட படங்களில் நடிப்பதற்கு முன்பு, தொலைக்காட்சி தொடர்களில் நடித்து அறிமுகமானார். 2000கள் முழுவதும், இவர் ஒரு நிறுவப்பட்ட தொலைக்காட்சி மற்றும் நேரடி நிகழ்ச்சி தொகுப்பாளராக இருந்தார். இவரின் தந்தை மறைந்த ஆனந்த் மோகன் எழுதி இயக்கிய சுழல் படம் இவரை வெளிச்சத்திற்கு கொண்டு வந்தது. அதைத் தொடர்ந்து ஏவிஎம் நிறுவனத்தின் தயாரிப்பில் எஸ். பி. முத்துராமன் இயக்கிய ''நிம்மதி உங்கள் சாய்ஸ்'' என்ற தொடர் சன் தொலைக்காட்சி வெளியானது. எழுத்தாளர் சுஜாதா (எழுத்தாளர்) எழுதிய, மெட்ராஸ் டாக்கீஸ் தயாரிப்பில், சுஹாசினி இயக்கத்தில் கணேஷ் – வசந்த் என்ற படத்தில் ஒரு நடிகராக இவர் தன்னை நிலைநிறுத்திக் கொண்டார். ராதிகா சரத்குமார் தயாரிப்பு நிறுவனமான ரேடான் மீடியாவொர்க்ஸ் தயாரித்த சித்தி (தொலைக்காட்சி தொடர்) என்ற தொலைக்காட்சி தொடர் இவருக்கு புகழை ஈட்டியது. விஜய் தொலைக்காட்சி ஒளிபரப்பான ''ஜோடி நம்பர் ஒன்'' என்ற நடன நிகழ்ச்சியில் தனது மனைவி ராஷ்னாவுடன் இரண்டாம் இடத்தைப் பிடித்தார். அதன்பிறகு சத்யா, ஜெகபதி பாபு மற்றும் ரகுல் பிரீத் சிங் ஆகியோரின் நடிப்பில் வெளியான புத்தகம் (திரைப்படம்) என்ற படத்தை இயக்கினார். இப்படத்திற்கு 1998 லேயே திரைக்கதையை எழுதி தயாராக இருந்தார். ஆனால் கிரேசி மோகன் உள்ளிட்ட இவரது சகாக்களால் சிறுதுகாலம் காத்திருக்க அறிவுறுத்தப்பட்டார். இந்த படம் ஜனவரி 2013 இல் வெளியாகி விமர்சகர்களிடமிருந்து சராசரி விமர்சனங்களைப் பெற்றது.